Ir-Regolament tal-Kummissjoni (KEE) Nru 2291/93
tat-13 ta' Awissu 1993
li jikkonċerna l-klassifikazzjoni ta' ċertu oġġetti fin-nomenklatura magħquda
IL-KUMMISSJONI TAL-KOMUNITAJIET EWROPEJ
Wara li kkunsidrat t-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2658/87 fuq it-tariffa u n-nomenklatura statistika u fuq it-Tariffa Doganali Komuni [1], kif l-aħħar emendat bir-Regolament tal-Kummissjoni (KEE) Nru 1969/93 [2], u b'mod partikolari l-Artikolu 9,
Billi biex tassigura l-applikazzjoni uniformi tan-nomenklatura magħquda annessa mar-Regolament imsemmi, hija neċessarja l-adozzjoni ta' miżuri li jikkonċernaw il-klassifikazzjoni ta' l-oġġetti msemmija fl-Anness ta' dan ir-Regolament;
Billi r-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-nomenklatura magħquda u dawn ir-regoli japplikaw ukoll għal kwalunkwe nomenklatura oħra li hija fl-intier tagħha jew parzjalment ibbażata fuqha jew li żżid subdiviżjonijiet oħra magħha u li hija stabbilita b'dispożizzjonijiet speċifiċi tal-Komunità, b'ħarsa lejn l-applikazzjoni tat-tariffa jew miżuri oħra li għandhom x'jaqsmu mal-kummerċ ta' l-oġġetti;
Billi, skond ir-regoli ġenerali msemmija, il-merkanzija deskritta f'kolonna 1 tat-tabella annessa mar-Regolament preżenti għandha tkun ikklasifikata skond il-kodiċi approprjat NM indikati f'kolonna 2, bis-saħħa tar-raġunijiet stabbiliti f'kolonna 3;
Billi huwa xieraq li l-informazzjoni dwar it-tariffi vinkolanti maħruġa mill-awtoritaijiet tad-dwana ta' l-Istati Membri rigward il-klassifikazzjoni ta' l-oġġetti fin-nomenklatura magħquda u li ma tkunx konformi mad-drittijiet stabbiliti minn dan ir-Regolament, tista' tibqa tiġi użata skond id-dispożizzjonijiet ta' l-Artikolu 6 tar-Regolament tal-Kummissjoni (KEE) Nru 3796/90 [3], kif emendati bir-Regolament (KEE) Nru 2674/92 [4], għall-perjodu ta' tlett xhur mid-detentur jekk kuntratt vinkolanti ġie konkluż kif mitlub fl-Artikolu 14(3)(a) jew (b) tarr-Regolament tal-Kummissjoni (KEE) Nru 1715/90 [5];
Billi l-miżuri pprovduti f'dan ir-Regolament jaqblu ma' l-opinjoni tal-Kumitat tan-Nomenklatura,
ADOTTAT DAN IR-REGOLAMENT:
Artikolu 1
L-oġġetti deskritti f'kolonna 1 tat-tabella annessa issa huma ikklassifikati taħt in-nomenklatura magħquda skond il-kodiċi approprjat NM indikati f'kolonna 2 tat-tabella msemmija.
Artikolu 2
L-informazzjoni dwar it-tariffi vinkolanti maħruġa mill-awtoritajiet tad-dwana ta' l-Istati Membri li ma taqbilx mad-drittijiet stabbiliti b'dan ir-Regolament tista' tibqa tiġi użata skond id-dispożizzjonijiet ta' l-artikolu 6 tar-Regolament (KEE) Nru 3796/90 għall-perjodu ta' tlett xhur mid-detentur jekk kuntratt vinkolanti ġie konkluż kif mitlub fl-Artikolu 14(3)(a) jew (b) tar-Regolament (KEE) Nru 1715/90.
Artikolu 3
Dan ir-Regolament għandu jidħol fis-seħħ fil-21 ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej
Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.
Magħmul fi Brussel, fit-13 ta' Awissu 1993.